OpenLLM-France/wikimedia huggingface dataset:
# Lelkowo udalerria

Lelkowo Poloniako Varmia-Mazuriako voivoderriko landa-udalerri bat da, Braniewo barrutian kokatuta. 198,16 km²ko azalera du eta 2017ko datuen arabera 2966 biztanle zituen.

## Kanpo estekak

* Datuak: Q554907
* Multimedia: Gmina Lelkowo / Q554907
ieaVarmia-Mazuriako voivoderriko udalerriak :
# Lellizzick

Lellizzick, kornubieraz: Lan Wolesyk, Ingalaterrako Kornualles konderriko herrixka bat da.

## Kanpo estekak

* Datuak: Q3738370
* Multimedia: Lellizzick / Q3738370
# Lella Lombardi

Maria Grazia "Lella" Lombardi (Frugarolo, Italia, 1941eko martxoaren 26a - Milan, Italia, 1992ko martxoaren 3a) italiar gidaria izan zen. 1 Formulan parte hartu zuen emakumea izan zen.
1 Formulako historian bost emakumeetako bat (María Teresa de Filippis, eta Giovanna Amati italiarrak, Divina Galica britainiarra, Desiré Wilson hegoafrikarra, eta bera).

## Ibilbidea

17 Sari Nagusi jokatu zituen guztira, eta 1974ko Britainia Handiko Sari Nagusian egin zuen debuta. 1975eko Espainiako Sari Nagusian seigarren postua eta 0,5 puntu lortu zituenez, kategoriako lehia ofizial batean puntuak lortu zituen emakume bakarra izan zen.
Bere burua lesbiana gisa identifikatu zuen. 51 urte bete baino lehentxeago hil zen, minbiziak jota.

## Iruditegia

* Lella Lombardi Monza Formula 5000 lasterketa, 1974an
* Lella Lombardi, 1975ean
* Lella Lombardi Porsche Pit Garage 40044, 1976an
* Lella Lombardi-Garage-Reading-04, 1976an
* Lella Lombardi & Vittorio Brambilla Silverstoneko 6 orduetan, 1980ean

## Emaitzak
### 1 Formula

| Urtea | Auto taldea | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Kok. | Puntuak |
| 1974 | Allied Polymer taldea | ARG | BRA | RSA | ESP | BEL | MON | EES | ZED | FRA | GBRDNQ | GO | AUT | CAN | ABI | AEB | | NC | 0 |
| 1975 | March engineering | ARG | BRA | RSARet | AE6 | MONDNQ | BELRet | SWERet | NED14 | FRA18 | GBRRet | GER7 | IIS17 | ITARet | | | | 21.a | 0.5 |
| 1975 | Frank Williams Racing Cars | | | | | | | | | | | | | | USADNS | | | 21.a | 0.5 |
| 1976 | Lavanzza March | BRA14 | RSA | USW | ESP | BEL | MON | EES | FRA | | | | | | | | | NC | 0 |
| 1976 | RAM Racing with Lavazza | | | | | | | | | GBRDNQ | GERDNQ | IIS12 | ZED | ABI | CAN | AEB | JPN | NC | 0 |
| Iturria: ||||||||||||||||||||

## Erreferentziak

* ↑ «Lella LOMBARDI • STATS F1» www.statsf1.com.
* ↑ (Gaztelaniaz) «Las cinco precursoras» Diario AS 2009-02-22 (Noiz kontsultatua: 2024-07-17).
* ↑ «Lella LOMBARDI • STATS F1» www.statsf1.com.
* ↑ País, Ediciones El. (4 de marzo de 1992). Murió Lella Lombardi. ISSN 1134-6582..
* ↑ Richards, Giles. (2024-07-15). Former Formula One driver Ralf Schumacher comes out as gay. ISSN 0261-3077..
* ↑ País, Ediciones El. (4 de marzo de 1992). Murió Lella Lombardi. ISSN 1134-6582..
* ↑ «Lella LOMBARDI • STATS F1» www.statsf1.com.

## Ikus, gainera

* 1 Formulako emakume pilotuen zerrenda

## Kanpo estekak

* Datuak: Q171569
* Multimedia: Lella Lombardi / Q171569
# Lelo

Olerkigintzan, lelo edo errepika aldiro errepikatzen diren bertsoak dira, maiz ahapaldiaren bukaeran agertzen direnak. Politikan eta marketingean lelo hitza erabiltzen da esaldi gogoangarri errepikakor baten inguruan hitz egiteko.

## Ikus, gainera

* Eslogan.
* Goiburu.
* Leloren kantua.

## Kanpo estekak

* Datuak: Q191609
* Multimedia: Chorus (song structure) / Q191609
# Lely (Florida)

Lely Ameriketako Estatu Batuetako erroldak esleitutako leku bat da. Collier konderrian dago, Florida estatuan. 3.694 biztanle ditu, 3,817584 kilometro koadroko azaleran banatuta.

## Ikus, gainera

* Collier konderria

## Kanpo estekak

* Datuak: Q1816734
# Leena Alam

Leena Alam (Kabul, Afganistan, 1978), zinema, telebista eta antzerkiko aktore afganiarra da. Kabuli Kid, Black Kite, Loori, A Letter to the President eta Hassan bezalako filmetan agertu da. Oso ezaguna da zineman eta telebistan egin dituen lanetan haurren arteko ezkontzari, genero-desberdintasunari, emakumearen eskubideei eta gizarte-gatazkei buruz hitz egiten baita.
"Shereen of Afghanistan" izenaz ere ezaguna izan da, tabua apurtzailea izan zen Shereen drama feministan parte hartu baitzuen, Afganistanen egin den mota horretako lehena. Ghafar Azadek zuzendua eta Kaboora eta Tolo TVk ekoitzia izan zen. Shereen Drama serie labur onenerako izendatu zuten The Night Manager, Mr. Robot eta Deutschland 83 serieekin batera eta Leena Alam aktore onenarentzat izendatu zituzten Seoul International Drama Awards 2016 sarietan.
1989an, Alam eta haren familia Amerikako Estatu Batuetara joan ziren, Afganistango gerra zibila zela eta. 1998an hasi zuen aktore- eta zinema-karrera.
2021ean, BBCko 100 emakumeetako bat izendatu zuten.

## Zinema eta modelo karrera

Bere ibilbidearen hasieran, Alam modelo gisa aritu zen eta dantza-lehiaketetan parte hartu zuen. 1994an, San Francisco India Pageant jaunarengan eta andereñoan parte hartu zuen, Rennu Dhillonek antolatuta. Bertan, minutu eta erdiko dantza performance eder batekin liluratu zituen ikusleak, eta Talentu Onenaren saria eman zioten. Lehen filma Tarin Filmsek ekoitzitako Promise of Love izan zen. Baina Hafiz Asefik zuzendutako In Foreign Land izan zen 1998an estreinatu zuten lehena.
In Foreign Land filmean, Estatu Batuetara ikastera joandako neskato indiar baten papera bete zuen, baina bere tradizio eta balioak mantentzen zituena. Film honen castingean, Alamek Salaam Sangi ezagutu zuen, eta hura bihurtu zen haren aholkulari. Loori filmean, Saeed Orokzaik, traumatizatuta zegoen neskato afganiar baten papera izan zuen, garuneko lesio baten ondorioz bere iragana ahaztua zuena. Alamen arabera, film hau —Hamid Naweed poetisa, idazlea eta pintoreak zehazki berarentzat idatzia — bere kutunetako bat da.

## Giza eskubideen aldeko aktibismoa

Alam bake-enbaxadore izendatu zuten Afganistanen Nazio Batuen Laguntzarako Misioan (UNAMA), 2009an.
Farkhunda, 27 urteko emakume afganiarra, zeinari faltsuki Koranaren kopia bat erretzea leporatu zioten, jendaurrean jo eta hil arte erre zuten 2015eko martxoaren 19an. Handik berrogei egunera, Alam Kabulen aktibistekin elkartu zen, hilketaren antzezpen bat egiteko. Berak Farkhundaren papera antzeztu zuen.

## Erreferentziak

* 1 2 «Afghan Actress Chosen as Judge for Indian Film Festival in Spain» TOLOnews August 1, 2020.
* 1 2 3 «BBC 100 Women 2021: Who is on the list this year?» BBC News 2021-12-07.
* ↑ Goldstein, Joseph; Shakib, Ahmad. (2015-03-20). «A Day After a Killing, Afghans React in Horror, but Some Show Approval» The New York Times: A6. ISSN 0362-4331..

## Kanpo estekak

* Datuak: Q6516339
* Multimedia: Leena Alam / Q6516339
# Leef udalerria, Madison konderria

Leef udalerria Ameriketako Estatu Batuetako Illinois estatuko udalerri bat da, Madison konderrian. Azken zentsuaren arabera 601 biztanle zituen, 29.38 milia karratu (76.1 km$^2$) eremuan.

## Ekonomia

2020ko zentsuaren arabera, Leef udalerrian 254 etxebizitza zeuden. Per capita diru-sarrerak 37.253 estatubatuar dolar ziren.

## Kanpo estekak

* Datuak: Q5808745
# Leedstown

Leedstown, Ingalaterrako Kornualles konderriko herri bat da.

## Kanpo estekak

* Datuak: Q6516185
* Multimedia: Leedstown / Q6516185
# Leegebruch

Leegebruch Alemaniako udalerria da. Brandenburgo estatuan kokatuta dago, [[Oberhavel (barrutia)|Oberhavel]] barrutian. 2014an 6.573 biztanle zituen 6,45 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q531735
* Multimedia: Leegebruch / Q531735
# Leek (Staffordshire)

Leek, Ingalaterrako erdialdean dagoen udalerri bat da, Staffordshire konderrian.
2011n 19.624 biztanle zituen.
* Datuak: Q2070717
* Multimedia: Leek, Staffordshire / Q2070717
# Leela (Futurama)

Turanga Leela Futurama telesaileko pertsonai nagusi bat da.

## Istorioa

Begi bakarreko mutante bat da. Bere gurasoek umezurztegi batean utzi zuten txikia zenean. Planet Expressko kapitaina da, eta Philip J. Fryren neska laguna.
# Leelanau konderria (Michigan)

Leelanau konderria (ingelesez: Leelanau County) Michiganko konderri bat da, Ameriketako Estatu Batuetan. Hiriburua Suttons Bay Township da. 2010eko zentsuaren arabera 21.708 biztanle zituen, Leelanau kilometro koadroko azaleran.

## Geografia

Leelanau konderriak 6.558,35 kilometro koadro ditu. Horietatik 5.659,18 ura dira. Beste 899,17 lurra dira. Biztanleria dentsitatea 3,31 da.

## Demografia

2010eko zentsoan bizi ziren 21.708 pertsonetatik 20.593 txuriak edo hispanoak dira. Horietatik hispano edo latino kategorian 794 dira. 56 beltzak edo afroamerikarrak. 682 amerikar natiboak ziren eta 2 Hawaii edo Pazifikoko irletako natiboak. 92 asiarrak ziren. Bestelako arraza bat kategorian 8 biztanle daude. Bukatzeko euren burua arraza bat baino gehiagotan 275 pertsonek kokatzen zuten.

### Biztanleria piramidea
## Kanpo estekak

* Datuak: Q502722
* Multimedia: Leelanau County, Michigan / Q502722
# Leek

Leek (entzun) Herbehereetako Groningen probintziako herria da. 2010eko urtarrilaren 1eko erroldaren arabera, herriak 19.365 biztanle zituen.

## Ikus, gainera

* Ipar Holanda

## Kanpo estekak

* (Nederlanderaz) Udalaren webgunea.
* Datuak: Q835096
* Multimedia: Leek, Groningen / Q835096
# Leire Pinedo

Leire Pinedo Bustamante (Sopela, Bizkaia, 1976) bizkaitar ekonomialari eta politikaria da.

## Bizitza

Euskal Herriko Unibertsitatean Ekonomia lizentziatura ikasi zuen. Finantza kudeatzaile izan zen.
Eusko Alkartasuneko kidea da. 2007 urtetik zinegotzia Sopelako Udalean eta 2011 urtetik geroztik eusko legebiltzarkidea.
EH Bilduko Fiskalitate eta Finantza idazkaria da.

## Bizitza pertsonala

Ibon Caborekin ezkonduta dago.

## Erreferentziak

* ↑ «Euskal Herria Bildu - Leire Pinedo Bustamante» web.archive.org 2018-01-05 (Noiz kontsultatua: 2021-12-28).

## Kanpo estekak

* Datuak: Q47087275
# Leire Ruiz

Leire Ruiz Ganuza (Iruñea, 1983ko maiatzaren 8a) nafar antzezlea da, telebistan aritzeagatik ezaguna dena. Antzerkian ere lan egin du.

## Lanak
### Zinema

* Erlauntza (2020)
* Indómito Mogambo (2014)
* Conexión Especial (2009)
* Fumar puede Matar (2009)

### Telebista

* Euskolegas (ETB, 2009)
* Vaya semanita (ETB, 2010-2011/2015-egun)

## Erreferentziak

* ↑ Irurzun, Patxi. (2014-11-13). ««Nosotras», de Alberto Iglesias, una obra con mucho corazón» Gara.
* Datuak: Q5972650
# Leire San Jose

Leire San Jose Ruiz de Agirre (Bilbo) bizkaitar ekonomialaria da, Euskal Herriko Unibertsitateko (UPV/EHU) irakasle katedraduna da Bilbon eta Visiting Research Fellow Huddersfield Business School (Erresuma Batuan) (2010-2022).
2006an "INFLUENCIA Y UTILIZACIÓN DE LAS TECNOLOGÍAS DE LA INFORMACIÓN Y LA COMUNICACIÓN EN EL DESARROLLO DE LA GESTIÓN DE TESORERÍA" izeneko tesia aurkeztu zuen UPV/EHUn Txomin Iturralde Jainagaren zuzendaritzapean (euskaraz, "INFORMAZIO ETA KOMUNIKAZIO TEKNOLOGIEN ERAGINA ETA ERABILERA DIRUZAINTZAKO KUDEAKETAREN GARAPENEAN").
Ethics in Finance & Social Value ECRI ikerketa taldea lideratzen du, etika finantzetan eta balio sozialaren inguruko Ikerketa taldea dena. Aurretik Irakasle Gonbidauta izan zen Loyola Chicago Unibertsitatean eta John Boatright katedradunarekin lan egin zuen, baita Darden Business School Edward Freeman katedradunarekin lan egin zuen.
Bere argitalpen garrantzitsuenak diruzaintzaren kudeaketa, balio soziala eta stakeholder teoriaren ingurukoak dira.
Ekonomia Aplikatuko katedraduna da,

## Errekonozimenduak

* Leire San Joseren hitzaldia (UPV/EHU, 2022-09-14)2022: Hizlaria UPV/EHUko ikasturte-hasierako ekitaldian. “Del propósito al impacto: Monetizar el valor social de las partes implicadas. Ikasturteari hasiera emateko ekitaldia”

## Erreferentziak

* ↑ «Leire San-Jose» www.ehu.eus (Noiz kontsultatua: 2022-09-14).
* ↑ (Gaztelaniaz) San Jose, Leire. (2006). «INFLUENCIA Y UTILIZACIÓN DE LAS TECNOLOGÍAS DE LA INFORMACIÓN Y LA COMUNICACIÓN EN EL DESARROLLO DE LA GESTIÓN DE TESORERÍA» www.educacion.gob.es (UPV/EHU) (Noiz kontsultatua: 2022-09-14).
* ↑ San Jose Ruiz de Agirre, Leire. (2009). «Etika merkataritza kredituan: bertuteak eta ekimenak» GOGOA (9): 93–110. ISSN 1577-9424. (Noiz kontsultatua: 2022-09-14).
* ↑ «Zuzendaritza - ECRI Ethics in Finance & Social Value Ikerketa Taldea - UPV/EHU» ECRI Ethics in Finance & Social Value Ikerketa Taldea (Noiz kontsultatua: 2022-09-14).
* 1 2 San Jose, Leire. (2022-09-14). «Del propósito al impacto: Monetizar el valor social de las partes implicadas. Ikasturteari hasiera emateko ekitaldia» UPV/EHU (UPV/EHU) (Noiz kontsultatua: 2022-09-14).
* ↑ «Eva Ferreira: «UPV/EHU funtsezko eragile bat da, euskal gizartearen kohesiorako»» UPV/EHU (Noiz kontsultatua: 2022-09-20).

## Kanpo estekak

* Ethics in Finance & Social Value ikerketa taldea. (www.ehu.eus/ecri)
* Leire San Jose, Curriculum vitae
* 'Del propósito al impacto: monetizar el valor social de las partes implicadas' Leire San José irakaslearen irekitze-hitzaldia (pdf ,171,63 Kb) Bilbo, UPV/EHU, 2022-09.14
* Datuak: Q58050567
# Leire Ucha

Leire Ucha (Bilbo, 1975eko uztailaren 26a -) euskal aktorea da.

## Lanak
### Zineman

* Lasa eta Zabala (2014)
* Loreak (2014)
* Alaba zintzoa (2013)
* Ander (2009)
* Todos estamos invitados (2008)
* Te doy mis ojos (2003)
* Visionarios (2001)

### Telebistan

* Goenkale (2009-2011)
* Intimidad (2022)

## Erreferentziak

* ↑ Euskal Aktoreen Batasuna

## Kanpo estekak

* Datuak: Q19948149
# Leire Zorrozua

Leire Zorrozua (Santutxu, Bilbo) bizkaitar kazetaria da. Komunikazio-arduraduna da Bizkaiko Foru Aldundiko Kultura Sailean.

## Kazetaria

Bilboko Santutxu auzoan jaio zen. Leioako unibertsitatean kazetari ikasketak egin zituen.
Bizkaiko Foru Aldundiko Kultura Sailean komunikazio-arduraduna da, eta Komunikatzaile moduan zenbait mahai-inguruetan ere aritu izan da aurkezle edota dinamizatzaile gisa.

## Erreferentziak

* ↑ [https://www.euskalmuseoa.eus/eu/berriak/xehetasunak/167/bizkaiko-emakumezkoen-kirolaren-aitzindariei-egindako-omenaldia/ «Bizkaiko emakumezkoen kirolaren aitzindariei egindako omenaldia - Euskal-Museoa»] www.euskalmuseoa.eus (Euskal-Museoa, Bizkaiko Foriu Aldundia) (Noiz kontsultatua: 2024-06-11).
* ↑ Aramendia, Arkaitz. (20-02-18). DEIA entrega los premios a los mejores deportistas vascos. Deia.
* ↑ (Gaztelaniaz) «"Tendiendo puentes": mesa redonda en Musika-Música» Klassikbidea 2016-03-04 (Noiz kontsultatua: 2024-06-11).
* ↑ El miércoles se entregan los premios Buber y al 03'Datorrena Asociación de Internautas
* ↑ 2003ko Aste Nagusiaren inaugurazio ekitaldia. Bilbao aldizkaria. Bilboko udala.
* ↑ SA, Baigorri Argitaletxea. (2016-02-16). «Schubert, Mendelssohn, Wagner eta Richard Strauss Bilboko auzoetara eramango ditu Musika-Musica jaialdiak» GARA (Noiz kontsultatua: 2024-06-11).

## Kanpo estekak

* https://bizkaie.biz/1462836756212
* Datuak: Q126495073
# Leire Vargas

Leire Vargas Nieto (Durango, Bizkaia, 2002ko urtarrilaren 2a) bizkaitar bertsolaria, idazlea eta itzultzailea da.
2021ean Irun Hiriko Kutxa Literatura Saria irabazi zuen poesia kategorian Dena ametsa den irudipena poesia bildumarekin.

## Biografia

Durangoko Kurutziaga ikastolan egin zituen lehen ikasketak. Ondoren Fray Juan de Zumarraga institutuan jarraitu zuen. Egun Itzulpengintza eta Interpretazioa ikasten dihardu Euskal Herriko Unibertsitatean, Gasteizen. Durangaldeko Bertso Eskolan ere ari da. Txikitatik da literaturazalea, DBHn zegoen garaian hasi zen jada poesia idazten eta poesiarekin batera landu izan du prosa, eta baita bertsoa ere.
Durangaldeko Anboto aldizkarian zutabegile dihardu.

## Bertsolari
### Txapelketak

* Bizkaiko Eskolarteko Bertsolari Txapelketa
** Bigarren (1): 2020

## Argitalpenak
### Poesia

* Dena ametsa den irudipena (2021, Elkar)
* Bihotz-museo bat (2024, Elkar)

## Bestelakoak

* 2023an Azken oturuntza ikuskizun «hibridoa» aurkeztuko zuen Haizea Arana, Oihana Arana eta Aner Peritzekin batera.
* 2022an Erre ikuskizuna oholtzaratu zuen Aner Peritz, Haizea Arana eta Oihana Aranarekin batera.
* 2022an Berezkoa Ta Naturala (Argia) Bertsolari Txapelketa Nagusiaren gaineko bideo-podcastean hartu zuen parte Aner Peritz, Oihana Arana eta Haizea Arana bertsolariekin batera.

## Sariak

* 2021ean Irun Hiriko Kutxa Literatura Saria jaso zuen Dena ametsa den irudipena poesia liburuagatik

## Erreferentziak

* ↑ EIZIE. Nor da nor: Leire Vargas Nieto. (Noiz kontsultatua: 2021-12-22).
* ↑ Astiz, I.. (2021-09-11). «Alaine Agirre eta Leire Vargas saritu dituzte Irun Hiriko Kutxa Literatura Sarietan» Berria (Noiz kontsultatua: 2021-12-22).
* ↑ «Leire Vargas Kurutziagako ikasle ohia, Irun Hiria sarietan saritua: "Sinetsi ezinik geratu nintzen"» Kurutziaga Ikastola 2021-09-14 (Noiz kontsultatua: 2021-12-24).
* ↑ Elkartea, Xenpelar Dokumentazio Zentroa-Bertsozale. «Leire Vargas - Biografías - BDB. Base de datos sobre bertsolarismo» bdb.bertsozale.eus (Noiz kontsultatua: 2021-12-24).
* ↑ Mugalari. (2024-09-30). «LEIRE VARGAS · “Nire liburu berriak besteekiko harremantzeko modua lantzen du”» MugaKultura (Noiz kontsultatua: 2024-09-30).
* ↑ BIHOTZ-MUSEO BAT | Elkar Argitaletxea. (Noiz kontsultatua: 2024-09-30).
* ↑ Sarasola, Ainhoa. «Etenaren aldaera ugariak» Berria (Noiz kontsultatua: 2023-05-10).
* ↑ «“Antzezlanak badu gazitik, eta badu gozotik ere; umoretik ere egin daiteke kritika" - Durango» Anboto.org (Noiz kontsultatua: 2022-02-09).
* ↑ «'Berezkoa Ta Naturala', Bertsolari Txapelketa Nagusiaren inguruko bideo-podkasta» Argia (Noiz kontsultatua: 2023-01-02).

## Kanpo estekak

* Elkarrizketa: Lana kontzientzia hartze bat lez deskribatuko nuke, norberak hartzen duen lekuaren ingurukoa Anboto, 2021.12.03
* Elkarrizketa: Olerkiek neure burua ulertzen laguntzen didate, hori da poesiaren balioa Euskadi Irratia, 2021.12.08
* Elkarrizketa: Sariaz YouTube. dotb Durangaldeko Telebista
* Leire Vargas Twitter
* Leire Vargas Instagram
* Datuak: Q110089579
* Multimedia: Leire Vargas / Q110089579
# Leukorrea

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Leukorrea bulbatik edo baginatik serositate zurixka edo hori-berdexkak isurtzea da; batzuetan odolez tindatuak egon daitezke. Infekzio ginekologiko bat edo gernu-infekzio bat adierazten du. Berezi beharra dago leukorrea, batetik, eta umetoki-lepoko guruinek jariatzen duten muki zerbikal zeharrargia, obulazioaren unean bereziki nabarmentzen dena, bestetik. Leukorrea fisiologikoa edo patologikoa izan daiteke. Nolanahi ere, patologikoa izan edo ez, emakume ugalkorren artean bagina-fluxua kontsulta-arrazoi ohikoenetako bat da.

## Erreferentziak

* ↑ Euskalterm, [Ginekologia Hiztegia] [2015]

## Kanpo estekak

* Datuak: Q1144334
# Leukostaurita

Leukostaurita borato motako minerala da eta hilgardita taldearen kidea da.

## Ezaugarriak

Leukostaurita borato mineralaren formula kimikoa hau da: ${\ce {Pb2[B5O9]Cl * 0.5H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Leukostaurite: Mineral information, data and localities.» www.mindat.org (Noiz kontsultatua: 12-05-2019).
# Leukofosfita

Leukofosfita fosfato motako minerala da eta Leukofosfita taldearen kidea da.

## Ezaugarriak

Leukofosfita fosfato mineralaren formula kimikoa hau da: ${\ce {KFe^{3+}2(PO4)2(OH) * 2H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Leukofosfite: Mineral information, data and localities.» www.mindat.org (Noiz kontsultatua: 12-05-2019).
# Leukopenia

Leukopenia odoleko leukozitoen gutxiagotzearen ondorioz sortutako asaldura da.
Gizaki osasuntsu batean leukozitoen kopurua 5.000-10.000/mm$^3$ da. Leukopenia dago kopuru hori 4.000/mm$^3$-tik behera dagoenean.
Leukozitoak edo globulu zuriak organismoaren immunitate-sistemaren funtsezko elementuak dira. Leukopenia dagoenean immunitatea jaisten da, eta infekzioak harrapatzeko joera areagotu egiten da.
Gutxituta dauden leukozito motaren arabera hainbat leukopenia daude:
* neutropenia: < 1.000-1.500 neutrofilo/mm$^3$. Gaitz askok neutropenia eragiten dute
* linfopenia: < 1.000 linfozito/mm$^3$. Immunoeskasiak eragiten dituzten gaitzetan agertzen da.
* eosinopenia: < 50 eosinofilo/mm$^3$. Hainbat botikek sortzen dute, eta baita Cushingen sindromeak ere.
* monozitopenia: < 100 monozito/mm$^3$. Anemia aplasikoak sortzen du
Leukopeniaren ohiko eragileak hauek dira:
* botika batzuk (kortikoesteroideak, metronidazola, minbiziaren aurkako kimioterapiako botikak, interferoia, etab)
* gaitz infekziosoak (sukar tifoidea, HIESa, tuberkulosia, malaria, Rickettsiaren infekzioak, etab)
* hezur-muinaren gaitzak (leuzemia, anemia aplasikoa...)
* hainbat gaitz autoimmune (lupus eritematosoa)

## Erreferentziak

* ↑ Manual Merck

## Kanpo estekak

* Datuak: Q496812
# Leukoplasia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Leukoplasia aho mukosako minbizi aurreko lesio ohikoena da. Azkeneko urteotan, testuinguru kliniko batean pean, nagusiki zuria den lesio bat bezala definitzen da, arraspatzean askatzen ez dena, beste modu batean sailkatu ezin dena eta aho minbizia garatzeko arriskua duena. Tabakoa gaitz hau garatzeko faktore garrantzitsuena da, baina beste batzuk ere ager daitezke, hala nola, alkohola eta kandidiasia. Diagnostikoa egiteko lehenik behin behineko diagnostiko kliniko bat egitea gomendatzen da eta, azkenik, aldagai etiologiko guztiak identifikatu eta ezabatu ondoren, behin betiko diagnostikoa. Era berean, lesioak aho mukosan 2-4 astez jarraitzen badu biopsia burutu beharko da, behin betiko emaitza histologikoak izateko.

## Manifestazio klinikoak

Aho leukoplasia sailkatzerako orduan bi talde nagusi aurkitzen ditugu; leukoplasia homogeneoak eta ez homogeneoak. Azken hauen artean hiru azpitalde aurkitzen ditugu, nodularrak, exofitikoak eta eritroplasiak.

### Homogeneoak

Leukoplasia homogeneoa nagusiki ahoan agertzen den lesio zuri bat da, uniformeki zapala dena, azal fina duena, arrailak izan ditzakeena. Sakonune eta nabarmentasunak ere izan ditzake. Hauen sintomatologia oso motela da eta diagnostikoa esplorazio arruntetan ematen da.

### Ez homogeneoak

Leukoplasia ez homogeneoa zuria edo gorria den lesioa izaten da, azal irregularra izaten du, nodularra eta exofitikoa. Hauen artean hiru azpitalde daude, leukoplasiaren egituraren arabera sailkatzen direnak.
* Leukoplasia nodularrak
* Leuplasia exofitikoak
* Eritroleukoplasiak
Leukoplasia ez homogeneo mota desberdinak. :
| Lesio exofitikoa aho masaileko mukosan. | Lesio nodularra. | Eritroleukoplasia ezpainan. |

### Aho leukoplasiaren sailkapena eta aldi klinikoak

Sailkapena egiteko bi maila desberdintzen dira. Leukoplasiaren tamaina eta emaitza histologikoak, displasiaren presentziaren araberakoa. Honek aho leukoplasiaren aldi klinikoa lortzea du helburu, aho minbiziarekin egiten den moduan, baina aldagai oso aldakorrekin.

## Kanpo estekak

* Datuak: Q838145
* Multimedia: Leukoplakia / Q838145
# Leukoplasia iletsu

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Leukoplasia iletsua Epstein-Barr birusak eragindako ahoko mukosaren hazkunde onbera da. Ahoan, mingainaren ertzean edo gainazalean ager daitezkeen plaka zuri batzuk agertzen dira, tolestura txikiak edo tutu irtenak izan ditzaketenak.
Normalean immunokonprometitutako pertsonengan gertatzen da, batez ere Giza Immunoeskasiaren Birusaren infekzioa dutenengan. Leukoplasiaren zein definizioren arabera erabiltzen den, leukoplakia iletsua leukoplakiaren azpimotatzat edo diagnostiko bereizitzat hartzen dute batzuetan.

## Erreferentziak

* ↑ Euskalterm: [Gaixotasunak Hiztegia] [2015]
* ↑ James, William D.; Berger, Timothy G.. (2006). «Andrews' Diseases of the Skin: clinical Dermatology» Saunders Elsevier ISBN 0-7216-2921-0..
* ↑ (Ingelesez) «Leukoplakia» The Lecturio Medical Concept Library.

## Kanpo estekak

* Datuak: Q1425185